ddrg/super_eurlex huggingface dataset:
77.

katsoo, että kun nuoret keskeyttävät koulunkäynnin, he menettävät monia mahdollisuuksia ja EU kokonaisuudessaan hukkaa yhteiskunnallista ja taloudellista potentiaalia; korostaa, että nykyisen väestökehityksen vaikutusten lisäksi EU-mailla ei ole varaa koulunkäynnin keskeytymisestä aiheutuvaan valtavaan kykyjen tuhlaamiseen ja että tätä suuntausta tarkasteltaessa on muistettava, että työmarkkinat ja Euroopan kilpailukyvyn taso suosivat henkilöitä, joilla on korkea-asteen koulutus; katsoo, että koulutuksen hankkimisen lisääminen auttaa siten kääntämään tämän suuntauksen toisinpäin, sillä korkeampi taitotaso edistää älykästä kasvua, ja että yhteen työttömyyteen ja köyhyyteen liittyvään pääriskitekijään puuttuminen on askel kohti osallistavaa kasvua;
—

ottaa huomioon Euroopan tautien ehkäisy- ja valvontakeskuksen (ECDC) ja Euroopan lääkeviraston (EMA) syyskuussa 2009 julkaiseman yhteisen teknisen raportin otsikolla "The bacterial challenge: time to react – A call to narrow the gap between multidrug-resistant bacteria in the EU and the development of new antibacterial agents",
H.

toteaa, että tietojen antaminen kuluttajille on sekä tarpeen että tärkeää kaikilla rahoituspalvelujen aloilla; katsoo, että strategiassa on tunnustettava, että kilpailukykyisten markkinoiden luominen ei yksinään riitä, jotta kuluttajat voisivat tehdä etujensa mukaisia päätöksiä; toteaa, että mikäli tietojen antamista on tarkoitus tehostaa, on tärkeää, että tiedot toimitetaan EU:n ja alueiden virallisilla kielillä;
31.

kehottaa komissiota sisällyttämään tulevaan lainsäädäntöehdotukseensa kuluttaja-asioita koskevien vaihtoehtoisten riidanratkaisumenettelyjen käytöstä Euroopan unionissa periaatteita, joita on noudatettava Euroopassa käyttöönotetuissa vaihtoehtoisissa riidanratkaisumenettelyissä ja joita ovat — riippumattomuus, puolueettomuus ja luottamuksellisuus; sovittelijoiden nimityksessä on vältettävä mahdollisten eturistiriitojen ilmenemistä; kuluttajayhdistysten jäsenten ja yrityksiä edustavien järjestöjen yhteisen osallistumisen periaate voisi toimia hyödyllisenä perustana päätöksenteon puolueettomuuden varmistamiselle; — toimivalta: vastuussa olevilla ammattilaisilla on oltava ammatillinen pätevyys, koulutus ja kokemus tehtävän hoitamiseen ja heidän on oltava puolueettomia, itsenäisiä ja toimivaltaisia; — tehokkuus ja nopeus: sovittelijoilla on oltava käytössään riittävät voimavarat (henkilöstö, materiaali ja rahoitus) ja heidän on kyettävä noudattamaan lyhyitä määräaikoja asian vireillepanon ja päätöksenteon välillä; — tasapuolisuus kuluttajien ja ammattilaisten välillä tiedonvälityksen, suunnittelun ja menettelyn osalta sekä kontradiktorinen periaate, jonka mukaisesti asianosaisilla on oltava puolin ja toisin mahdollisuus tehdä näkökulmansa tunnetuksi ja vastaavasti tutustua toisen osapuolen esiin tuomiin näkemyksiin ja tosiseikkoihin; — rahoitus: kysymys vaihtoehtoisten riidanratkaisumenettelyjen kustannuksista on ratkaistava, jotta voitaisiin taata niiden kiinnostavuus osapuolille; tässä mielessä järjestelmän olisi oltava ilmainen osapuolelle, jonka eduksi tapaus ratkaistaan, tai sen olisi oltava kuluttajille kustannuksiltaan hyvin edullinen; — valinnanvapaus ja tuomioistuinten ulkopuolisuus: vaihtoehtoisten riidanratkaisumenettelyjen on oltava vapaaehtoisia ja perustuttava valinnanvapauden kunnioittamiseen koko prosessin ajan, jolloin osapuolilla on milloin tahansa mahdollisuus ratkaista erimielisyyksiään tuomioistuimessa; samalla on taattava, että menestyksekkääseen sovitteluun pyritään aidosti; vaihtoehtoiset riidanratkaisumenettelyt eivät missään tapauksessa saa olla ensimmäinen pakollinen vaihe ennen asian viemistä oikeuteen, ja siitä syntyvät päätökset voivat olla sitovia vain, kun osapuolille on tiedotettu niistä etukäteen ja he ovat nimenomaisesti hyväksyneet asian; osapuolilla olisi tällaisesta päätöksestä huolimatta oltava mahdollisuus valita oikeuskäsittely; — menettelyjen, päätösten ja kustannusten suhteellisuus, jotta voitaisiin välttää niiden vaikuttaminen riita-asian kohteeseen ja aiheeseen; kustannusten on oltava oikeassa suhteessa aiheutuneeseen vahinkoon; — avoimuus: tiedot (riita-asioiden tyypit, vireillepanoa koskevat säännöt, päätöksentekomenettelyt jne.) on asetettava yleisesti saataville, minkä lisäksi jokainen sovittelijana toimiva henkilö on velvoitettava julkaisemaan vuosiraportti;
11.

katsoo Dohan kehitysohjelman alkuperäistä rakennetta ja tavoitteita koskevan hellittämättömän umpikujan perusteella, että nyt on entistä tarpeellisempaa käynnistää keskustelu WTO:n tulevasta toiminnasta ja uuden monenvälisen kauppajärjestelmän mahdollisesta uudistamisesta; kehottaa komissiota kuulemaan ennakolta parlamenttia tulevan maailmanlaajuisen kauppajärjestelmän rakennetta koskevasta yhteisestä visiosta; katsoo, että kun otetaan huomioon meneillään oleva talous- ja sosiaalikriisi ja vaikka Dohan kehitysohjelmaa ei vietäisi päätökseen, WTO:n on muiden kansainvälisten järjestöjen mukana johdonmukaisesti ja kiireellisesti käsiteltävä uusia globaaleja haasteita, joissa on kauppaan liittyvä ulottuvuus, kuten elintarvikevarmuutta, energiaa, kestävää kehitystä ja kaupan tukea;
H.

ottaa huomioon, että Dadaabin pakolaisleiri on tällä hetkellä maailman suurin pakolaisleiri, että 440 000 henkeä asuu tässä leirissä, joka on suunniteltu vastaanottamaan 90 000 pakolaista, ja että leirien humanitaarinen tilanne pahenee päivä päivältä: niillä on alkanut esiintyä muun muassa kolera- ja tuhkarokkoepidemioita ja niillä on ilmoitettu useista raiskauksista;
5.

panee huolestuneena merkille seksuaalisen väkivallan arkipäiväistymisen vaarat; korostaa, että on Kongon demokraattisen tasavallan hallituksen tehtävä varmistaa alueensa turvallisuus ja suojella siviilejä; muistuttaa presidentti Kabilaa, että tämä on henkilökohtaisesti sitoutunut politiikkaan, jossa on nollatoleranssi seksuaalista väkivaltaa kohtaan, ja että tämän on jahdattava sotarikosten ja ihmisyyttä vastaan valtiossa tehtyjen rikosten arkkitehtejä, ja tehtävä yhteistyötä Kansainvälisen rikostuomioistuimen ja alueen valtioiden kanssa;
5.

korostaa, että kalakantojen tilaa on tarkasteltava jatkuvasti tieteellisesti ja on luotava vakaan ja pitkän aikavälin järjestelmä kalastuksen valvonnalle, ja huomauttaa, että kaikkien Mustanmeren rantavaltioiden on osallistuttava tähän analyysiin;
35.

on huolissaan siitä, että tilintarkastustuomioistuin on vuosikertomuksessaan kahdeksannesta, yhdeksännestä ja kymmenennestä Euroopan kehitysrahastosta (EKR) rahoitetuista toimista varainhoitovuonna 2009 havainnut, että budjettitukimaksujen virhetaso on korkea sellaisten virheiden osalta, jotka eivät ole ilmaistavissa kvantitatiivisesti, mikä johtuu maksujen suorittamisehtojen noudattamista koskevan vakiomuotoisen ja jäsennellyn esitystavan puuttumisesta; panee samanaikaisesti merkille tukikelpoisuuden osoittamisessa aikaansaadun huomattavan parannuksen, jonka tilintarkastustuomioistuin on havainnut kymmenennen EKR:n yhteydessä ja joka johtuu nykyään rutiininomaisesti käytetyistä selkeämmistä arviointikehyksistä, ja pitää sitä myönteisenä;
20.

tunnustaa, että ilmailusopimukset antavat usein merkittävän roolin sekakomitealle, etenkin kun on kyse sääntelyn lähentämisestä; katsoo, että monissa tapauksissa tämä on joustavampi ja tehokkaampi päätöksentekotapa kuin yritykset saada kyseiset seikat mukaan itse sopimukseen; tähdentää kuitenkin, että parlamentin on saatava perusteelliset ja ajankohtaiset tiedot eri sekakomiteoiden toiminnasta;
2.

korostaa, että BKT on talousmarkkinoiden toiminnan mittari, josta on kehittynyt poliittisten päätöksentekijöiden koko maailmassa käyttämä perusindikaattori; korostaa, että BKT on tuotannon mittari eikä sillä mitata ympäristön kehityksen kestävyyttä, resurssien tehokasta käyttöä, sosiaalista osallisuutta eikä yhteiskunnallista edistystä yleisesti; korostaa lisäksi, että se voi olla harhaanjohtava, koska tiettyjä onnettomuuksien ja luonnonkatastrofien kaltaisia tapahtumia seuraavia korjaustoimenpiteitä käsitellään hyötynä eikä kustannuksena;
9.

toteaa, että hallinto- ja ohjausjärjestelmät kehittyvät koko ajan; katsoo, että oikeasuhteinen toimintamalli, johon on yhdistetty tasapuolisesti sekä kohdistettuja periaatteellisia määräyksiä että joustavia, parhaisiin käytäntöihin perustuvia comply or explain -säännöstöjä, on sopiva; korostaa, että sitä pitää täydentää säännöllisillä ulkoisilla tarkastuksilla ja asianmukaisella viranomaisvalvonnalla;
A.

ottaa huomioon, että mikrobilääkeresistenssi on eläinten terveyteen liittyvä kysymys, joka vaikuttaa unionin karjatalousalaan etenkin niiden epäonnistuessa; ottaa huomioon, että monissa jäsenvaltioissa on jo annettu ohjeita mikrobilääkkeiden maltillisesta käytöstä, mikä on vähentänyt niiden käyttöä,
18.

huomauttaa, että kansalaisten ja kuluttajien luottamus on ratkaiseva sisämarkkinoiden toiminnan kannalta eikä sitä voida pitää itsestään selvänä vaan se on ansaittava jatkuvasti; katsoo erityisesti, että jäsenvaltioiden ja EU:n toimielinten on lupauksiensa täyttämiseksi varmistettava, että nykyinen sisämarkkinakehys toimii täysimittaisesti; painottaa, että kansalaisten luottamus on yhtä välttämätöntä sisämarkkinoiden onnistuneelle loppuunsaattamiselle kuin yritysten suotuisa toimintaympäristö; katsoo, että taloudelliseen integraatioon olisi asianmukaisesti liityttävä sosiaalista ja ympäristöllistä alaa sekä kuluttajansuojaa koskevat toimet, jotta nämä molemmat tavoitteet saavutetaan;
2.

muistuttaa Lissabonin sopimuksen tuomista muutoksista, joilla selvennetään, mitä tavoitteita on EIP:n kolmansissa maissa tarjoamalla rahoituksella, jolla on tuettava EU:n kansainvälisen toiminnan yleisiä periaatteita, kuten määrätään Euroopan unionista tehdyn sopimuksen 3 artiklan 5 kohdassa, ja jolla on tuettava EU:n ulkoisen toiminnan tavoitteita, jotka esitetään Euroopan unionista tehdyn sopimuksen 21 artiklassa;
C.

katsoo, että Atlantin alueella on seuraavat erityispiirteet: — se on dynaaminen merialue (merirahdin, kalastuksen ja merestä saatavan energian jne. ansiosta); — se on alue, jonka haurasta ympäristöä on vaalittava ja johon ilmastonmuutos vaikuttaa (rannikkoseutujen eroosio ja äärimmäiset ilmasto-olosuhteet), — se on Euroopan unionin kannalta syrjäinen ja hankalien yhteyksien päässä oleva alue, jolla on vain harvoja merkittäviä kaupunkikeskuksia,
—

ottaa huomioon OECD:n vuonna 2010 julkaiseman raportin ”The elephant in the room: the need to deal with what banks do”,
B.

ottaa huomioon, että aikaisemmassa oikeudenkäynnissä Tariq Aziz tuomittiin 22 vuodeksi eristysvankeuteen, että tuomio oli itse asiassa elinkautinen, koska Tariq Azizin terveys on heikko, ja että hänellä on vankilassa ollut useita sairauskohtauksia ja ongelmia keuhkoissa ja hän on ollut useassa leikkauksessa aivoveritulpan takia,
2.

yhtyy komission näkemykseen, että vahva merenkulkuperinne on yksi Euroopan vahvuuksista; kehottaakin komissiota ja jäsenvaltioita kehittämään edelleen eri merialojen tarjoamia mahdollisuuksia laatimalla kunnianhimoisen ”sinisen kasvun” strategian; katsoo, että yhdennetyllä meripolitiikalla olisi pyrittävä kilpailukykyiseen, sosiaaliseen ja kestävään unioniin; on tässä yhteydessä sitä mieltä, että yhdennetyn meripolitiikan kehittämiseen on sisällytettävä saumattomasti talouskehitykselle, korkealle työllisyydelle – erityisesti tekemällä alasta kiinnostavamman nuorten koulutustoimilla ja ”meri-Erasmus” -ohjelmalla – ja ympäristönsuojelulle asetetut tavoitteet; toteaa siksi, että yhdennetty meripolitiikka olisi liitettävä Eurooppa 2020 -strategian tavoitteisiin ja aloitteisiin;
K.

katsoo, että kaupparekistereiden välinen yhteistyö on olennaisen tärkeää, kun on kyse rajat ylittävistä sulautumista, yrityksen kotipaikan siirroista tai rajat ylittävistä maksukyvyttömyysmenettelyistä; ottaa huomioon, että yhteistyötä nimenomaisesti edellytetään useissa yritysoikeutta koskevissa oikeudellisissa välineissä, kuten direktiivissä 2005/56/EY, asetuksessa (EY) N:o 2157/2001 ja asetuksessa (EY) N:o 1435/2003,
G.

toteaa, että sukupuoli on tärkeä tekijä ikääntymisessä, koska naisten eliniänodote on noin kuusi vuotta suurempi kuin miehillä, ja että EU:n 27 jäsenvaltiossa miehet elävät keskimäärin 76-vuotiaiksi ja naiset 82-vuotiaiksi, mutta toteaa kuitenkin, että Eurostatin lukujen mukaan terveen elinajan odotteen välinen ero miesten ja naisten välillä on paljon pienempi, sillä se on 61,6 vuotta miehillä ja 62,3 vuotta naisilla,
A.

ottaa huomioon, että Euroopan unioni on viime vuosina luonut tieliikenteen sosiaalilainsäädäntöjärjestelmän hyväksymällä asetuksen (ETY) N:o 3821/85 ja asetuksen (EY) N:o 561/2006 sekä direktiivin 2006/22/EY liikenneturvallisuuden parantamiseksi ja reilun kilpailun takaamiseksi,
34.

on tyytyväinen itäisen kumppanuuden yhteydessä tarjoutuvaan tilaisuuteen syventää Etelä-Kaukasian maiden ja EU:n kahdenvälisiä suhteita luomalla uusia sopimussuhteita assosiaatiosopimusten avulla; toteaa, että nykyisiä toimintasuunnitelmia seuraaviin suunnitelmiin on tärkeää kirjata virstanpylväitä ja merkkipaaluja; muistuttaa, että neuvottelujen aloittamisen edellytyksiin kuuluvat riittävä demokratian, oikeusvaltion periaatteiden noudattamisen ja ihmisoikeuksien taso, ja kehottaa komissiota antamaan tarvittaessa teknistä apua, jotta maat täyttävät asetetut ennakkoehdot; on tyytyväinen erityisesti itäisessä kumppanuudessa tarjolla olevaan kokonaisvaltaiseen instituutioiden kehittämisohjelmaan, joka on innovatiivinen väline ja tarkoitettu erityisesti auttamaan maita täyttämään asetetut ennakkoehdot; toistaa, että Euroopan parlamentilla on oikeus saada välittömästi kattavat tiedot kaikista assosiaatiosopimusten neuvotteluvaiheista myös siksi, että sen on annettava suostumuksensa sopimusten tekemiselle; odottaa, että kun kaikki Etelä-Kaukasian maat panevat assosiaatiosopimukset täytäntöön, taloudellisen yhdentymisen ja EU:n kanssa harjoitetun poliittisen yhteistyön tahti kiihtyy;
F.

toteaa, että Kirgisia on Yhdysvaltojen ja Venäjän erityisen kiinnostuksen kohteena, mikä johtuu sen strategisesta sijainnista lähellä Afganistania ja Ferganan laaksoa, joka on maantieteellisesti, poliittisesti ja taloudellisesti keskellä Keski-Aasiaa; toteaa, että Yhdysvaltojen armeijan ylläpitämällä Manasin kauttakulkukeskuksella on tärkeä asema pohjoisessa huoltoverkossa, jonka avulla toimitetaan tarvikkeita Afganistanissa oleville NATO-joukoille, ja myös Venäjällä on Kirgisiassa tärkeä sotilastukikohta,
Q.

ottaa huomioon, että toipuminen maailmanlaajuisesta lamasta on vielä hidasta vuonna 2010 ja että vaikka Latinalainen Amerikka on kestänyt kriisin paremmin kuin muut edistyneet taloudet ja vuonna 2010 kasvu on siellä keskimäärin lähes kolme prosenttia, toipuminen tulee olemaan hyvin epätasaista eikä kasvuvauhti riitä parantamaan oleellisesti sosiaalisia olosuhteita väestölle, jonka sosiaaliturva on paljon heikompi kuin kumppaneilla Euroopassa,
31.

muistuttaa, että on tärkeä vakauttaa Afganistanin ja Pakistanin yleinen ja poliittinen turvallisuustilanne, jotta suoraan eurooppalaisten turvallisuuteen vaikuttavat globaalit uhat (terrorismi, huumekauppa, joukkotuhonta-aseiden leviäminen) saadaan pidettyä hallinnassa, ja antaa tunnustusta Afganistania ja Pakistania koskevalle unionin toimintasuunnitelmalle, jonka neuvosto hyväksyi 27. lokakuuta 2009; toistaa, että näihin ongelmiin on löydettävä kokonaisvaltainen ratkaisu, jossa turvallisuus on tiiviimmin sidoksissa kehitykseen, oikeusvaltioon, ihmisoikeuksien kunnioittamiseen ja sukupuolinäkökohtiin; kehottaa siksi neuvostoa ja komissiota tekemään konkreettisempia tämänsuuntaisia aloitteita, joilla myös lisätään unionin osuutta ja tehdään unionin, jäsenvaltioiden ja kansainvälisen yhteisön toiminnasta yhtenäisempää;
13.

on huolissaan siitä, että Iran on ehdokkaana toukokuussa 2010 järjestettävissä ihmisoikeusneuvoston vaaleissa; toistaa vastustavansa ”puhtaiden papereiden” käsitettä ihmisoikeusneuvoston vaaleissa, vaatii kaikkien alueellisten ryhmien kilpailuttamista vaaleissa ja kannustaa EU:ta tekemään kaikkensa estääkseen sellaisten maiden valinnan ihmisoikeusneuvostoon, joiden ihmisoikeustilanne on kaikkein ongelmallisin;
23.

pitää kiinni siitä, että poistumisstrategioita olisi koordinoitava erityisesti, kun on kyse pankkialan tuen asteittaisesta poistamisesta; korostaa, että koordinointi on oleellisen tärkeää, jotta voidaan välttää mahdollinen kilpailun vääristyminen, joka johtuu tilanteesta, jossa pankkeja voidaan tukea samassa mitassa niissä maissa, joissa pankkien tukiohjelmat säilytetään, kuin niissä maissa, joissa kyseiset ohjelmat on lakkautettu asteittain;
D.

toteaa, että terrorismi on ollut Jemenissä laajalle levinnyttä jo vuosia ennen vuoden 2001 syyskuun 11. päivän iskuja, mistä esimerkkinä on al-Qaidan 12. lokakuuta 2000 tekemä isku USS Cole -sota-alukselle, ja että vuodesta 2007 lähtien terroristit ovat toimineet entistä aktiivisemmin ja tehneet monia iskuja, joiden kohteina on ollut öljyputkia, öljynjalostuslaitoksia, hallintorakennuksia, suurlähetystöjä (muun muassa Italian ja Yhdysvaltain suurlähetystöt), aluksia ja maassa oleskelevia matkailijoita,
8.

katsoo, että Malesian sisäministeriön toimet rikkovat uskonnon vapautta; on erityisen huolissaan siitä, että Malesian hallitus on toiminut lain ulkopuolella ja että sen toiminta on osaltaan kiristänyt maan uskonnollisten ryhmien välisiä jännitteitä;
M.

ottaa huomioon, että rakennusten osuus energiankulutuksesta on noin 40 prosenttia ja EU:n kasvihuonekaasupäästöistä noin 36 prosenttia ja että rakentamisen osuus EU:n taloudesta on merkittävä, koska sen osuus EU:n BKT:sta on noin 12 prosenttia; ottaa huomioon, että nykyisten rakenteiden remontointiaste on liian alhainen ja että riittäviä toimenpiteitä nykyisten rakennusten energiankulutuksen alentamiseksi ei vieläkään ole toteutettu; katsoo, että nykyisen rakennuskannan peruskorjausten määrän ja tason lisääminen on keskeinen edellytys EU:n vuosien 2020 ja 2050 ilmasto- ja energiatavoitteiden saavuttamiseksi ja että samalla luotaisiin huomattava määrä työpaikkoja, mikä edistäisi merkittävästi EU:n talouden elpymistä, ja katsoo, että energiatehokkaita eristämis- ja valvontaratkaisuja ja teknisiä ratkaisuja on jo olemassa ja niitä voidaan toteuttaa sekä nykyisissä että uusissa rakennuksissa ja niiden avulla saadaan aikaan merkittäviä energiansäästöjä,
24.

kehottaa komissiota ottamaan Euroopan parlamentin tiiviisti mukaan käynnissä oleviin neuvotteluihin; tähdentää siksi tarvetta neuvotella uudelleen Euroopan parlamentin ja komission välisiä suhteita koskevasta puitesopimuksesta, jotta voitaisiin ottaa huomioon Lissabonin sopimuksen kauppaa koskevat määräykset, joiden mukaan EU:n kauppapolitiikkaan on kohdistettava entistä tiukempaa demokraattista valvontaa; aikoo tarkistaa mainittua sopimusta niin, että toteutetaan parlamentin täysi osallistuminen EU:n kansainvälisiin kauppaneuvotteluihin ja taataan erityisesti, että (a) valittu oikeusperusta ilmoitetaan parlamentille ennen neuvottelujen aloittamista; (b) parlamentin esittäessä virallisen pyynnön neuvosto suostuu olemaan antamatta lupaa neuvottelujen aloittamiseen, kunnes parlamentti on ilmoittanut kantansa ehdotetuista neuvotteluvaltuuksista asiasta vastaavan valiokunnan mietinnön pohjalta; (c) parlamentille välitetään säännöllistä, täydellistä ja oikea-aikaista tietoa kaikkien kahden- ja monenvälisten kauppaneuvottelujen aikana; (d) jos parlamentti jossakin neuvottelujen vaiheessa hyväksyy niiden käymistä koskevia suosituksia, komissio ottaa parlamentin mielipiteen huomioon ennen sopimuksen tekemistä; (e) perustetaan ja otetaan käyttöön toimielinten välinen luettelo, joka kattaa kaikki asiakirjat, jotka komissio välittää Euroopan unionin toiminnasta tehdyn sopimuksen 207 artiklan 3 kohdassa tarkoitetulle erityiskomitealle;
G.

ottaa huomioon, että EU:n puheenjohtajavaltio Ruotsi on keskustellut muutetusta laista Liettuan viranomaisten kanssa ja että Liettuan tasavallan uusi presidentti on ilmoittanut huolehtivansa siitä, että laki on EU:n ja kansainvälisten vaatimusten mukainen,
11.

ottaa huomioon, että eurooppalaisilla älykkäiden liikennejärjestelmien markkinoilla on jo merkittävä tarjonta, ja pyytää siksi komissiota määrittämään vaatimukset älykkäiden liikennejärjestelmien sovellusten ja palveluiden vähimmäistasolle, joka on kaikkien jäsenvaltioiden saavutettavissa ja joka on tarpeen älykkäiden liikennejärjestelmien sovellusten tehokkaan kehittämisen, toteutuksen ja käytön kannalta;
(d)

kaikilla vähemmistöyhteisöillä on oltava samat kansojen oikeudet, ja tähän kuuluu myös etniseen alkuperään perustuvan vaalioikeuden rajoittamisen lopettaminen Euroopan ihmisoikeussopimuksen ja Euroopan neuvoston alaisen European Commission for Democracy through Law'n (Venetsian komissio) asiaa koskevien lausuntojen mukaisesti;
9.

kehottaa komissiota ja jäsenvaltioita selvittämään, miten kasvatetun Aid for Trade -budjetin määrärahat tosiasiallisesti jakautuvat koko AKT-alueella; muistuttaa, että lokakuussa 2007 hyväksyttiin EU:n ”Aid for Trade” -strategia, jossa EU:n kollektiivista kauppaan liittyvää apua sitouduttiin kasvattamaan vuoteen 2010 mennessä kahteen miljardiin euroon vuodessa (miljardi euroa yhteisöltä, miljardi euroa jäsenvaltioilta); korostaa, että SADC-alueen on saatava tästä sopiva ja kohtuudenmukainen osuus;
A.

katsoo, että Euroopan laajuisia liikenneverkkoja koskeva poliittinen määritelmä, sellaisena kuin se on määriteltynä yhteisön suuntaviivoista Euroopan laajuisen liikenneverkon kehittämiseksi 23. heinäkuuta 1996 tehdyssä Euroopan parlamentin ja neuvoston päätöksessä N:o 1692/96/EY (3) ja yhteisön suuntaviivoista Euroopan laajuisen liikenneverkon kehittämiseksi tehdyn päätöksen N:o 1692/96/EY muuttamisesta 29. huhtikuuta 2004 tehdyssä Euroopan parlamentin ja neuvoston päätöksessä N:o 884/2004/EY (4), johti 30 ensisijaisen hankkeen ”toivelistaan”, joka syntyi lähinnä kansallisten etujen pohjalta,
13.

pyytää komissiota takaamaan, että tutkinnan jatkotoimien yhteydessä EY:n kilpailusääntöjen rikkomisen vuoksi vahinkoa kärsineet saavat käyttöönsä vahingonkorvauskanteen nostamiseksi tarvittavat tiedot, ja korostaa, että EY:n perustamissopimuksen 255 artiklassa ja asetuksessa (EY) N:o 1049/2001 säädetään oikeudesta tutustua toimielinten asiakirjoihin ja että toimielimet voivat evätä tämän oikeuden vain kyseisessä asetuksessa ja erityisesti sen 4 artiklassa säädetyin edellytyksin; katsoo sen vuoksi, että komission on tulkittava asetusta (EY) N:o 1049/2001 tämän mukaisesti tai ehdotettava asetuksen muuttamista; korostaa, että kun viranomaiset myöntävät oikeuden tutustua asiakirjoihin, erityistä huomiota on kiinnitettävä vastaajan tai kolmansien osapuolten liikesalaisuuden suojaamiseen, ja huomauttaa, että sakkojen määräämättä jättämistä tai lieventämistä koskevien hakemusten käsittelystä on tarpeen antaa ohjeita;
23.

on tietoinen siitä, että hankkeen on poikkeuksellisen vaikeaa täyttää yhtäaikaisesti kaikki edellä mainitut kriteerit; kehottaa komissiota sen vuoksi ennen näiden ehtojen soveltamista asettamaan ne tärkeysjärjestykseen ja määrittämään ne ehdot, jotka ovat tärkeimpiä, jotta on helpompaa määrittää tärkeät hankkeet parhaiksi käytännöiksi; korostaa, että on käytettävä parhaita käytäntöjä koskevia yhteisesti sovittuja ehtoja avoimella tavalla, mikä mahdollistaa parhaiden käytäntöjen paremman hallinnon, hyväksyttävyyden ja vertailtavuuden ja estää sekaannukset muiden vastaavien käsitteiden kanssa;
3.

tunnustaa, että liikkuvuudella on sen lisäksi, että sillä on myönteisiä vaikutuksia ja että se on välttämätöntä Euroopan unionin taloudelliselle kehitykselle sekä sosio-taloudelliselle ja alueelliselle yhteenkuuluvuudelle, myös kielteisiä vaikutuksia luontoon ja ihmisiin, ja puoltaa siksi EU:n liikennepolitiikan kehittämistä ympäristöystävällisemmäksi siten, että siinä otetaan huomioon liikkuvuuteen liittyvät kansalaisten ja yritysten oikeutetut edut ja samalla eliminoidaan liikenteen kielteiset vaikutukset tai ainakin vähennetään niitä, maapallon lämpenemisen torjumista vuoteen 2020 mennessä koskevien EU:n tavoitteiden mukaisesti;